ՀԻՄՆԱՎՈՐՈՒՄ

««ԳԵՈԴԵԶԻԱՅԻ, ՔԱՐՏԵԶԱԳՐՈՒԹՅԱՆ, ԿԱԴԱՍՏՐԻ ԵՎ ԵՐԿՐԻ ՀԵՌԱԶՆՄԱՆ ՈԼՈՐՏՈՒՄ ԱՆԿԱԽ ՊԵՏՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ՄԱՍՆԱԿԻՑ ՊԵՏՈՒԹՅՈՒՆՆԵՐԻ ՓՈԽԳՈՐԾԱԿՑՈՒԹՅԱՆ ՄԱՍԻՆ» 1992 Թ. ՀՈԿՏԵՄԲԵՐԻ 9-Ի ՀԱՄԱՁԱՅՆԱԳՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՁԱՆԱԳՐՈՒԹՅԱՆ ՍՏՈՐԱԳՐՄԱՆ ԱՌԱՋԱՐԿՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՆԵՐԿԱՅԱՑՄԱՆ ՎԵՐԱԲԵՐՅԱԼ

 **1. Ընթացիկ իրավիճակը և իրավական ակտի ընդունման անհրաժեշտությունը**

 ««Գեոդեզիայի, քարտեզագրության, կադաստրի և Երկրի հեռազնման ոլորտում Անկախ պետությունների համագործակցության մասնակից պետությունների փոխգործակցության մասին» 1992 թ. հոկտեմբերի 9-ի համաձայնագրում փոփոխություններ կատարելու մասին» արձանագրության (այսուհետ՝ Արձանագրություն) ստորագրման անհրաժեշտությունը բխում է «Գեոդեզիայի և քարտեզագրության մասին» ՀՀ օրենքի 20-րդ հոդվածի պահանջներից, որն առավել բարենպաստ պայմաններ կստեղծի գեոդեզիայի, քարտեզագրության, կադաստրի և Երկրի հեռազննման ոլորտում։

«Գեոդեզիայի և քարտեզագրության մասին» ՀՀ օրենքի դրույթների համաձայն, ինչպես նաև մասնագիտական տեսանկյունից ելնելով՝ անհրաժեշտություն է առաջանում 1992 թվականի հոկտեմբերի 9-ի համաձայնագրի հայերեն թարգմանության վերնագրում (««Երկրաբաշխության, քարտեզագրության, կադաստրի և Երկրի հեռահար խորաչափման ոլորտում Անկախ պետությունների համագործակցության մասնակից պետությունների փոխգործակցության մասին») և տեքստային մասում «երկրաբաշխություն» բառը փոխարինելու «գեոդեզիա» բառով, իսկ «հեռահար խորաչափման» բառերը՝ «հեռազննման» բառով։

2**․ Առաջարկվող կարգավորման բնույթը**

Արձանագրությամբ և նոր խմբագրությամբ կանոնադրությամբ որոշակի փոփոխությունների են ենթարկվում Գեոդեզիայի, քարտեզագրության, կադաստրի և Երկրի հեռազննման միջպետական խորհրդի կառուցվածքը, կազմը, գործառույթները, խորհրդի անդամների իրավունքները և պարտականությունները սահմանող դրույթները։

3. **Ակնկալվող արդյունքը**

Արձանագրության ստորագրումը կնպաստի ԱՊՀ շրջանակներում վերոնշյալ ոլորտում միջպետական համագործակցության ծրագրերի կազմակերպմանն ու իրականացմանը, ինչպես նաև գեոդեզիայի, քարտեզագրության և Երկրի հեռազննման բնագավառում մասնագետների պատրաստմանը՝ համաձայնագրի կողմ հանդիսացող պետությունների շահագրգիռ մարմինների և գերատեսչությունների հետ համատեղ որոշումների մշակման և միջպետական կառույցների ու միջազգային կազմակերպությունների հետ փոխգործակցության միջոցով:

Արձանագրության ստորագրումը համապատասխանում է Հայաստանի Հանրապետության վարած արտաքին քաղաքականությանը, ինչպես նաև համահունչ է հիշյալ ոլորտում Հայաստանի Հանրապետության կողմից իրականացվող քայլերին։

Ելնելով «Միջազգային պայմանագրերի մասին» ՀՀ օրենքի 4-րդ, 7-րդ հոդվածների պահանջներից` Կադաստրի կոմիտեն Արձանագրության ստորագրումը համարում է նպատակահարմար: